**Školský internát pri Strednej priemyselnej škole informačných technológií Ignáca Gessaya**

Školský internát je súčasťou uzavretého komplexu Strednej priemyselnej školy Tvrdošín. Nachádza sa v centre sídliska Medvedzie, oproti hlavnej komunikačnej cesty a autobusových zastávok. Vo vzdialenosti 150 metrov od internátu sa nachádza nákupné centrum TESCO a 350 metrov LIDL. V súčasnosti školský internát poskytuje ubytovanie žiakom z troch stredných škôl - Stredná priemyselná škola informačných technológií Ignáca Gessaya, Stredná odborná škola lesnícka Tvrdošín, Gymnáziium Martina Hattalu Trstená. Má kapacitu 144 miest.

Školský internát je výchovno-vzdelávacie zariadenie, ktoré zabezpečuje žiakom stredných škôl výchovno-vzdelávaciu starostlivosť v čase mimo vyučovania, stravovanie a ubytovanie.

**Adresa:** Školský internát pri Strednej priemyselnej škole v Tvrdošíne

 Medvedzie 133/1

 02744 Tvrdošín

**Tel.:** 043/5831271 – vychovávatelia na internáte

 043/5831222 – ekonómka školského internátu

 043/5831215 – vrátnica školy

 043/5831210 – sekretariát školy

**e-mail:** lepackova@sstv.sk, sekretariat@sstv.sk, zakova@sstv.sk

**Personálne obsadenie internátu:** Výchovno-vzdelávaciu činnosť zabezpečujú traja vychovávatelia.

**Ubytovanie v školskom internáte:** Ubytovanie je realizované v samostatnej 7. poschodovej budove s výťahom, ktorá je súčasťou komplexu Strednej priemyselnej školy informačných technológií Ignáca Gessaya, s prepojením na školskú jedáleň, telocvičňu, posilňovňu.

- bunkový systém s malou chodbičkou so zabudovanými chodbovými skriňami

- počet žiakov na izbách je 2+2, 2+3

- sociálne vybavenie: každá bunka má vlastné WC + sprcha a dve umývadlá pre každé dve izby – (to je jedna bunka)

- na izbe je k dispozícii pre každého žiaka válenda, písací stolík so stoličkou, polička, skrinka na osobné veci

**Cena za lôžko je 30,00€/mesiac – platba na číslo účtu: SK74 8180 0000 0070 0066 3543.**

**V internáte je k dispozícii:**

 - kuchynka s príslušenstvom (mikrovlnná rúra, rýchlo varné kanvice, chladnička, elektrický varič, elektrická rúra a kuchynské vybavenie)

- spoločenská miestnosť a klubovňa na každom poschodí s vybavením TV/SAT rozvodom

- klubovňa a študovňa, knižnica s čitárňou

 - počítačová miestnosť s PC s pripojením na internet, možnosť tlačenia dokumentov

- posilňovňa (možnosť pravidelne rekondične cvičiť)

- telocvičňa (možnosť hrať kolektívne športy – florbal, futbal, volejbal, basketbal, hádzanú, nohejbal, vykonávať kultúrno - športové podujatia . . .)

- stolnotenisový stôl a spoločenské hry

- miestnosť na prezentáciu žiackej tvorby

**Stravovanie:**

Stravovanie je poskytované vo vlastnej školskej jedálni s kuchyňou. Žiaci si vyberajú jedlo prostredníctvom čipových kariet cez PC.

Raňajky: 06.30 hod. - 07.15 hod.

Obed: 11.15 hod. - 14.30 hod.

Večera: 18.00 hod. do 18.30 hod.

**Poplatky na stravovanie od 01. 03. 2023**

Raňajky + desiata: **1,85€**

Obed: **2,50€**

Večera + olovrant: **2,75€**

Celodenná strava pre žiakov ubytovaných v ŠI: **7,10€**

**Mesačná platba 142,00 € na číslo účtu pre platbu za stravu: SK77 8180 0000 0070 0066 3586.**